MEER OOR ONS - Maskam Brouery
Maskam Brouery se storie
Die MBC (Maskam Brewing Company) is in April 2016 langs die R363 roete, tussen Vredendal en Lutzville, gestig. Die brouery, wat 'n familie-restaurant insluit, word deur Maree Botha bestuur en brou graag verskillende craft-biere."
Dit is die eerste craft-brouery in die Matzikama-area en brou drie soorte bier, naamlik Blonde Ale, Amber Ale en Maskam Lager. Die brouery bied bierproe aan en die bier is 'on tap'-of per bottel beskikbaar. Die restaurant is 'n kindervriendelike area met 'n speelpark en 'n dieretuin en het ook 'n betroubare persoon wat na die kinders omsien. Dis 'n ideale venue vir funksies, soos kinderpartydjies en verjaardae. Persoonlike aandag en uitnemende diens is ons leuse!
By Maskam Brouery se restaurant kan jy smul aan tradisonele kos, wat werklik outentiek is, terwyl jy 'n yskoue glas van Maskam se craft-bier geniet. Maskam Restaurant is trots op sy herkoms en sal aanhou om sy alombekende disse te bedien.
Die spyskaart sluit ook opwindende nuwe disse in. Terwyl jy jou oorgee aan nuwe smake en teksture, sal jy steeds die onmiskenbare geure, wat die restaurant 'n huishoudelike gunsteling gemaak het, identifiseer - dus, die beste van beide wêrelde! Maskam se restaurant bly altyd by met die tye en is trots op sy ewig-wisselende reeks heerlike disse.
Met top-gehalte bestanddele, opgeleide kokke en vriendelike personeel poog Maskam Restaurant om kwaliteit dienste te lewer en heerlike kos te bedien. Die gasvryheid is legendaries en families keer week na week terug.
Die restaurant het al 'n groot verskeidenheid mense bedien, met 'n kliënte-basis wat aanhou groei. Maskam Brouery se restaurant-personeel is mal oor wat hul doen en wil dit graag met jou deel; 'n kombinasie van goeie kos en goeie geselskap. Daar is ook 'n spesiale kinderspyskaart vol voedsame kos wat sorg dat die jongspan 'n maaltyd kan geniet in 'n gemaklike atmosfeer.
'n Skeppie van die verlede en 'n porsie van die hede - Maskam Restaurant is bekend vir oorspronklike, dog opwindende geure. Elke dis word sorgsaam, met 'n goot verskeidenheid bestanddele, voorberei.
Deur die onmiskenbare smake van geliefde kosgeregte van kindertyd te meng met moderne geure wat aansluit by die hedendaagse, het Maskam Restaurant 'n unieke eet-ervaring geskep met disse wat eg is. Die kosvoorsittings kan kers vashou by selfs die bekendste restaurante. Bring die gesin en besoek Maskam Restaurant vir 'n unieke kulinêre ervaring!